CELEX: 32015D1131
Language: et
Date: 2015-07-10 00:00:00
Title: Komisjoni rakendusotsus (EL) 2015/1131, 10. juuli 2015, millega muudetakse rakendusotsust 2013/505/EL, millega lubatakse kohaldada Prantsuse Vabariigi võetud ajutist meedet ammooniumsoolade kasutamise piiramise kohta tselluloosvatist isolatsioonimaterjalides vastavalt Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) artiklile 129 (teatavaks tehtud numbri C(2015) 4470 all) (EMPs kohaldatav tekst)

11.7.2015   
            
            
               ET
            
            
               Euroopa Liidu Teataja
            
            
               L 184/20
            
         KOMISJONI RAKENDUSOTSUS (EL) 2015/1131,
   10. juuli 2015,
   millega muudetakse rakendusotsust 2013/505/EL, millega lubatakse kohaldada Prantsuse Vabariigi võetud ajutist meedet ammooniumsoolade kasutamise piiramise kohta tselluloosvatist isolatsioonimaterjalides vastavalt Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) artiklile 129
   
      
         (teatavaks tehtud numbri C(2015) 4470 all)
      
   
   (Ainult prantsuskeelne tekst on autentne)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 18. detsembri 2006. aasta määrust (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ, (1) eriti selle artikli 129 lõiget 2,
   ning arvestades järgmist:
   
               (1)
            
            
               14. oktoobril 2013 võttis komisjon vastu rakendusotsuse 2013/505/EL (2) (edaspidi „otsus”), millega lubatakse kohaldada Prantsuse Vabariigi võetud ajutist meedet ammooniumsoolade kasutamise piiramise kohta tselluloosvatist isolatsioonimaterjalides vastavalt määruse (EÜ) nr 1907/2006 artiklile 129.
            
         
               (2)
            
            
               Vastavalt otsuse artikli 1 lõikele 1 on lubatud ajutist meedet kohaldada 21 kuu jooksul alates 15. oktoobrist 2013 kuni 14. juulini 2015.
            
         
               (3)
            
            
               21-kuuline ajavahemik oli seatud selleks, et Prantsusmaal oleks piisavalt aega, et lõpetada piirangute kehtestamise menetlus, mille Prantsuse Vabariik oli kohustatud algatama vastavalt määruse (EÜ) nr 1907/2006 artikli 129 lõikele 3, esitades selleks Euroopa Kemikaaliametile XV lisale vastava toimiku kolme kuu jooksul alates otsuse kuupäevast. Otsuses on sätestatud, et luba aegub enne 21 kuud, kui piirangute menetlus lõpetatakse varem.
            
         
               (4)
            
            
               Kuna vastavalt määruse (EÜ) nr 1907/2006 artikli 69 lõikele 4 läbi viidud toimiku nõuetele vastavuse kontrollimisel tekkisid ettenägematud probleemid, on piirangute kehtestamise menetlus viibinud ega lõpe tõenäoliselt enne 2016. aasta kevadet.
            
         
               (5)
            
            
               Põhjused, mille alusel on ajutine meede lubatud, jäävad samaks.
            
         
               (6)
            
            
               Selleks et vältida õiguslikku ebakindlust, mis tuleneks Prantsusmaale ajutise meetme kohaldamiseks antud loa aegumisest enne piirangute menetluse lõpetamist, tuleb pikendada ajavahemikku, mille jooksul ajutine meede on lubatud.
            
         
               (7)
            
            
               Käesolev otsus on kooskõlas REACHi komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2013/505/EL artikli 1 lõikes 1 asendatakse kanne „21 kuud” kandega „36 kuud”.
   Artikkel 2
   Käesolev otsus jõustub 13. juulil 2015.
   Artikkel 3
   Käesolev otsus on adresseeritud Prantsuse Vabariigile.
   
      Brüssel, 10. juuli 2015
      
         
            Komisjoni nimel
         
         
            komisjoni liige
         
         Elżbieta BIEŃKOWSKA
      
   
   
      (1)  ELT L 396, 30.12.2006, lk 1.
   
      (2)  Komisjoni rakendusotsus 2013/505/EL, 14. oktoober 2013, millega lubatakse kohaldada Prantsuse Vabariigi võetud ajutist meedet ammooniumsoolade kasutamise piiramise kohta tselluloosvatist isolatsioonimaterjalides vastavalt Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) artiklile 129 (ELT L 275, 16.10.2013, lk 52).